钦定古今图书集成/明伦汇编/氏族典/第189卷 > 萧特末
## 钦定古今图书集成/明伦汇编/氏族典/第189卷 > 萧特末

按《辽史萧和尚传》：“和尚弟特末，字何宁。为人机辨任
气。太平中，累迁安东军节度使，有能称。十一年，召为
左祗候郎君班详稳，未几，迁左夷离毕。重熙十年，累
迁北院宣徽使。刘六符使宋，索十县故地，宋请增银绢十万两，疋以易之。归称旨，加同政事门下平章事。
诏城西南浑底甸还，复为北院宣徽使，卒。”